На основу члана 9. Правилника о условима за пружање новчане хуманитарне помоћи, број 401-50-1/2020-I од 26.11.2020. године, Комисијa за избор корисника за доделу једнократне финансијске помоћи за најугроженија домаћинства избеглица и интерно расељених лица на територији општине Рума (у даљем тексту: Комисија) расписује 
ЈАВНИ ПОЗИВ
ЗА ИЗБОР КОРИСНИКА ЗА ДОДЕЛУ ЈЕДНОКРАТНЕ ФИНАНСИЈСКЕ ПОМОЋИ ЗА НАЈУГРОЖЕНИЈА ДОМАЋИНСТВА ИЗБЕГЛИЦА И ИНТЕРНО РАСЕЉЕНИХ ЛИЦА НА ТЕРИТОРИЈИ ОПШТИНЕ РУМА
ПРЕДМЕТ ЈАВНОГ ПОЗИВА

Право на помоћ могу да остваре породице избеглица (са избегличком легитимацијом) и породице интерно расељених лица, а које сада имају боравиште на територији општине Рума, односно тренутно су настањена на овој територији.

Помоћ се одобрава као једнократна, за 20 породица у висини од 15.000,00 динара.
УСЛОВИ И КРИТЕРИЈУМИ

Право на Помоћ могу да остваре породице избеглица и породице интерно расељених лица смештених у општини Рума. Потребно је да подносилац захтева и чланови његовог породичног домаћинства испуњавају неке од следећих услова, и то :

1. да имају избеглички статус, односно да су евидентирани као интерно расељена лица са боравиштем у општини Рума,
2.  да су укупни приходи породице мањи или до 50% просечне нето плате на нивоу Републике Србије, за месец септембар 2020. године.
3.   једнородитељска домаћинства са децом до 18 година или децом на редовном школовању до 26 година,                                                                     
4. трочлано  и вишечлано домаћинство са децом до 18 година, 

5. породице са трудницама или дететом/децом до 5 година,
6. домаћинства инвалидских пензионера (преко 50% инвалидности),

7. домаћинства са чланом породице са тешким обољењем (малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни исулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења,  лица ометена у  развоју итд.,

8. вишегенерацијско домаћинство,
9. лица (деца) смештена у хранитељским породицама,
10. домаћинство старих лица (жене преко 60  и мушкарци преко 65 година  живота),

11. једночлана домаћинства са лицима преко 60 година живота,

12. породице где је дошло до насиља у породици,

13. За породице са тешко оболелим чланом (болести побројане у тачки 7.), материјални услов није елиминаторан.


Уз пријаву за доделу једнократне новчане помоћи, која се подноси у општини Рума, подносилац је дужан да достави следеће доказе на увид:

- избегличку/расељеничку легитимацију за подносице захтева,

- доказе о приходима (зарада, уверење из НСЗ да је лице незапослено, чек од пензије, изјава да нема приходе, итд.),

- медицинска документација,

- решења за лица (децу) смештена у хранитељским породицама,
- жртве породичног насиља прилажу пресуду надлежног суда или извештај центра за социјални рад.

Докази из става 1. овог члана подносе се у фотокопији, а оригинална документа се проверавају од стране општине приликом пријема захтева.

ПОДНОШЕЊЕ ЗАХТЕВА


Захтев за доделу помоћи преузима се у Одељењу за друштвене делатности Општине Рума, у Повереништву за избеглице и миграције, сајту општине Рума www.ruma.rs или у Месним канцеларијама.


Захтев за доделу Помоћи, са потребном документацијом, подносилац је дужан да достави писарници Општине Рума, лично, посредством другог лица или поштом на адресу:

Писарница општинске управе

Орловићева 5

22400 Рума
са назнаком „Конкурс за избор корисника за доделу једнократне финансијске помоћи за најугроженија домаћинства избеглица и интерно расељених лица “
Рок за подношење захтева са потребном документацијом је

од 30. 11. 2020.  до  07. 12. 2020. године
Број:  401-50-2/2020-I
Дана:  26.11.2020. године

Рума







     










      Председник Kомисије










         Адријана Бошковић 
